text: আন্তর্জাতিক ডেস্ক । ৮ জুলাই, ২০২০ ৮:০৫ অপরাহ্ণ
  মহামারির এই দূর্যোগে ভারতে রাস্তায় বের হলে মাস্ক পরা বাধ্যতামূলক করা হয়েছে। করোনা ভাইরাস থেকে নিজেদের সুরক্ষায় মাস্ক পরার উপর গুরুত্ব দিচ্ছেন বিশেষজ্ঞরাও। এবার মানুষের দেখাদেখি এই অভ্যাস আয়ত্ব করলো বানর।
  সম্প্রতি সামাজিক যোগাযোগ মাধ্যমে ভাইরাল হওয়া একটি ভিডিও দেখে এই রকম মন্তব্য করছেন অনেকে।
  ইন্ডিয়ান ফরেস্ট সার্ভিসের অফিসার সুশান্ত নন্দা টুইটার থেকে মঙ্গলবার শেয়ার করেছেন সেই ভিডিওটি। যা ইতিমধ্যেই দেখা হয়েছে ২২ হাজার বার। সেখানে দেখা যাচ্ছে, ফাঁকা রাস্তার ধারে ফুটপাতে রয়েছে বেশ কয়েকটি বানর। তাদের মধ্যেই একটি বানর রাস্তায় পড়ে থাকা কাপড়ের টুকরো জড়িয়ে নিল মুখে। তার পর বাকিদের আশেপাশে ঘুরতে লাগল।
  ভিডিওটি নতুন নয়। বছর খানেক আগেই এই এটি প্রথম সামাজিক যোগাযোগ মাধ্যমে দেখা গিয়েছিল। কিন্তু করোনা ভাইরাসের এই সময়ে ভিডিওটিতে বানরের এই কর্মকান্ড অনেক বেশি প্রাসঙ্গিক। ফলে ভিডিওটি দেখে মজা পাচ্ছেন অনেকে।